રાહુલ ગાંધીની આગેવાનીમાં કોંગ્રેસ અને અન્ય વિપક્ષના નેતાઓ-કાર્યકરોએ નવી દિલ્હીમાં રાજઘાટ પર રાષ્ટ્રપિતા મહાત્મા ગાંધીને શ્રદ્ધાંજલિ આપી હતી અને રામલીલા મેદાન સુધીની માર્ચનો પ્રારંભ કર્યો હતો. ઉલ્લેખનીય છે કે અગાઉ રાહુલ ગાંધી કૈલાસ માનસરોવરની યાત્રાએ હોવાથી આ વિરોધ પ્રદર્શનનું નેતૃત્વ સોનિયા ગાંધી કરશે તેવું કોંગ્રેસનાં સૂત્રોએ જણાવ્યું હતું, પરંતુ હવે રાહુલ યાત્રા પરથી પરત આવી ગયા છે અને તેમણે મોરચો સંભાળી લીધો છે.